Gedung Prasara Krajaan

Gedung Prasara Krajaan inggih punika wangunan sane ngeranjing Tetamian Jagat UNESCO ring Melbourne, Victoria, Ostrali, kawangun duk warsa 1879-1880 pinaka pahan saking gerakan prasara internasional, sané ngaturang langkungan saking 50 prasara pantaraning 1851 miwah 1915 ring sajebag jagat. Wangunan niki magenahin tanah sawatara , inggih punika lantangné  lan kaiterin olih papat margi kota. Punika magenah ring 9 Marga Nicholson ring Kebun Carlton, kaapit olih margi Victoria, Carlton, miwah Rathdowne, ring sisi kalér kangin distrik bisnis pusat. Punika kawangun antuk dados tuan umah Prasara Internasional Melbourne saking warsa 1880-81, lan salanturnyané dados tuan umah acara sané langkung agengan, Prasara Internasional Satus Warsa ring warsa 1888. situs punika kaanggén Féderasi saking Pasemakmuran Ostrali duk warsa 1901. Wangunan punika pinaka pawakilan saking kasugihan kajinahan miwah rasa bangga sané kadruwénang olih kota Melbourne miwah negara wagian Victoria duk warsa 1870-an. Sapanjang abad ka-20 kepahan lan kampid wangunan sané lewih alit keni pangedukan lan puwuun; nanging, wangunan utama, sané kaloktah dados Aula Agung, tetep wénten.

Ring tanggal 1 Oktober 1980, kauningin yéning Ida Sang Ratu Elizabeth II sampun ngicénin gelar "Krajaan" ring Gedung Prasara. Puniki polih réstorasi selantang warsa 1990-an lan saking warsa 2004 dados wangunan pertama ring Australia sané kaicen status Tetamian Jagat UNESCO, dados silih sinunggil wangunan utama abad ka-19 sané pamuput sané masisa wangunan prasara ring jagaté. Puniki inggih punika situs pinih jangkep ring jagaté sané kantun wénten saking gerakan prasara internasional 1851-1914. Puniki magenah nampek ring Museum Melbourne lan pinaka barang sané pinih ageng ring koléksi Museum Victoria. Sané mangkin, wangunan puniki dados genah makudang-kudang prasara miwah acara tiosan tur mapaiketan pisan sareng acara ring Museum Melbourne.

 Pustaka